section_heading: Vojna karijera
paragraph_text: Tijekom šest mjeseci 1905. godine služi kao prvi časnik na SMS Wettinu, da bi u rujnu te iste godine bio imenovan prvim časnikom I. eskadre bojnih brodova. U listopadu 1907. promaknut je u čin kapetana fregate, dok je u lipnju 1908. imenovan načelnikom stožera njemačke kolonije Tsingtao. Tijekom te dužnosti od travnja 1909. do travnja 1910. godine obnašao je i dužnost guvernera s obzirom na to da je imenovani guverner u tom razdoblju bio u Njemačkoj. Prije toga, u siječnju 1909. unaprijeđen je kapetana. Meyer se u veljači 1911. godine vratio u Njemačku, da bi nekoliko mjeseci poslije, u svibnju, bio imenovan guvernerom Tsingtaoa. U Tsingtao je stigao u studenom 1911. kada je preuzeo dužnost guvernera, te je navedenu dužnost obnašao i na početku Prvog svjetskog rata.